تېرو ۲۴ ساعتونو کې د سرې میاشتې د فعالیتونو خبرونه: کابل: ‏د سوری زړه په رنځ اخته ۸ تنه ماشومان ۲ کورنیو روغتونونو ته د درملنې او عملیات په موخه ور وپېژندل شول. هرات/ ارزګان: د هرات ولایت په چشت شریف ولسوالۍ کې له ۳۰۰ او د ارزګان ولایت په دهراود ولسوالۍ کې له ۳۵۰ سېلاب ځپلو کورنیو سره د ۲۰ قلمه خوراکی او غیر خوراکی توکو مرسته ترسره شوه. سمنګان: ښوونیز مرکز کې د انګلیسی برخې له ۳۲ تنه زده کوونکو څخه آزموینه واخیستل شوه. کاپیسا: د روغتیاپالانو پر مټ د تېرو ۳۰ ورځو په موده کې په بېلابېلو سیمو کې ۵،۳۲۱ تنه ناروغانو ته روغتیایی خدمات وړاندې شوی. نورستان: ۲۵ تنه رضاکارانو ته د خوندی لاسرسی او د رضاکارانو د مدیریت تر عنوان لاندې دوه ورځنی روزنیز ورکشاپ پیل شو.